ใครเคยดูซีรีย์เรื่องสูตรรักข้าวห่อไข่บ้าง เห็นในซีรีย์แล้วอยากกินบ้าง คือแบบดูแล้วจินตนาการไปด้วยว่ามันต้องหอม นุ่ม อร่อยมากแน่ๆ555 และที่เรามาร้านนี้ก็เพราะเหตุผลนี้แหละ ที่นี่ตกแต่งร้านน่ารักๆ ดูสบายตา ดูโปร่งๆ เน้นเป็นสีขาวและโต๊ะไม้ ที่ร้านนี้มีสองชั้น รองรับคนได้เยอะเหมือนกัน เมนูข้าวห่อไข่ที่นี่มีให้เลือกหลากหลายมากมีทั้งแบบไวท์ซอส เดมิกลาสซอส แกงกระหรี่ แล้วก็ซอสมะเขือเทศ หรือจะเอาแบบมิซกันก็ได้นะ วันนี้เมนูที่เราเลือกมาก็คือข้าวไข่ลาวาซีฟู้ดราดแกงกระหรี่ ข้าวไข่ลาวาไก่ย่างซอสมะเขือเทศ แล้วก็สปาเก็ตตี้คาโบนาราไข่ลวก เมนูนี้แนะนำเลยนะ ก่อนกินก็เอาส้อมเจาะไข่ลวก ให้ไข่แดงเหลวๆไหลลงไปรวมกับครีมซอส แล้วคลุกให้เข้ากันนะ เด็ดมาก ใครไม่เคยลองดู ส่วนไข่ลาวางซีฟู้ดราดแกงกระหรี่อันนี้ก็โอเคนะ จานใหญ่มากเพราะเป็นไข่ลาวา ก่อนกินเค้าจะเอามีดกรีดเนื้อไข่ออกจากกันก่อน แล้วลองเขย่าจานดูไข่มันดึ๋งๆเลย แต่อย่าเขย่าแรงนะจานมันใหญ่ เดี๋ยวหลุดมือแล้วจะยุ่ง ซีฟู้ดในจานก็สดแล้วก็ชิ้นใหญ่ดี แกงกระหรี่เราว่ามันไม่ค่อยเผ็ดเท่าไหร่อ่ะ ข้าวเป็นข้าวผัดเนย หอมดี แต่ไข่ลาวามันไม่ลาวาอ่ะ ปาดแล้วมันไม่ไหลเป็นลาวาอ่ะ ดับฝันเลย เอายี่สิบบาทชั้นคืนมา!! มาดูข้าวไข่ลาวาไก่ย่างซอสมะเขือเทศมั่ง ไข่มันไม่ลาวาเหมือนกัน ผ่านไป ไก่เนื้อนุ่ม ชิ้นใหญ่ ซอสมะเขือเทศออกเปรี้ยวนิดๆ อร่อยดีไม่เลี่ยน แต่เราชอบแกงกระหรี่มากกว่า อ้อ นอกจากร้านนี้จะมีข้าวห่อไข่แล้วก็ยังมีพวกเครื่องดื่มกับเบเกอรี่ขายด้วยนะ รวมๆเลยนะ หน้าตาอาหารดีเลย เหมือนในเมนู รสชาติก็ผ่าน บริการดี พนักงานยิ้มแย้มแจ่มใสเต็มใจบริการ น่ารักมาก บรรยากาศก็ดีเหมาะกับการกินข้าวนั่งเม้าท์กับเพื่อนเพลินๆ หรือว่าจะมาเป็นครอบครัวก็ได้ บรรยากาศสบายๆ ปริมาณอาหารเยอะดี สรุปแล้วร้านนี้เราให้ผ่าน